Γεγονότα Αυγούστου 2006

Δεκαετία 2000 | Δεκαετία 2010 | Δεκαετία 2020

2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010

Ιανουάριος | Φεβρουάριος | Μάρτιος | Απρίλιος | Μάιος | Ιούνιος | Ιούλιος | Αύγουστος | Σεπτέμβριος | Οκτώβριος | Νοέμβριος | Δεκέμβριος

31 Αυγούστου 2006
Συνολικά 84 μετανάστες, οι περισσότεροι Σενεγαλέζοι, πνίγηκαν στα ανοικτά της Μαυριτανίας όταν  βυθίστηκαν οι δύο βάρκες με τις οποίες επιχειρούσαν να φθάσουν στις Κανάριες Νήσους.Στις βάρκες επέβαιναν περίπου 150 άνθρωποι, από τους οποίους 18 είναι γνωστό ότι επέζησαν. Φέτος έχουν ανασυρθεί τουλάχιστον 490 σοροί στα ανοικτά των Καναρίων Νήσων και της Δυτικής Αφρικής.

30 Αυγούστου 2006

Νέος αρχιεπίσκοπος Κρήτης εξελέγη από τη Σύνοδο του Οικουμενικού Πατριαρχείου ο Μητροπολίτης Κυδωνίας και Αποκορώνου 

Ειρηναίος.


29 Αυγούστου 2006
Ανεξέλεκτη μαίνεται μεγάλη πυρκαγιά σε δασική περιοχή κοντά στο Γύθειο, ενώ τρία μέτωπα φωτιάς -ένα σε κάθε «πόδι»-ξέσπασαν στη Χαλκιδική, τα οποία αργά το βράδυ τίθενται υπό έλεγχο.

28 Αυγούστου 2006

27 Αυγούστου 2006
Αεροσκάφος με 50 επιβαίνοντες της Comair (θυγατρικής της Delta) συντρίβεται κοντά στο Κεντάκι, όταν μετά την απογείωση κατέπεσε σε ένα δάσος σε απόσταση ενός μιλίου από το αεροδρόμιο. Υπάρχει μόνο ένας επιζών.

26 Αυγούστου 2006
Υπογράφεται ειρηνευτική συμφωνία ανάμεσα στον Στρατό Αντίστασης του Κυρίου (LRA)  και στην κυβέρνηση στην Ουγκάντα, τερματίζοντας τον εικοσαετή εμφύλιο πόλεμο στη χώρα.

25 Αυγούστου 2006

24 Αυγούστου 2006
Τίθεται υπό έλεγχο έπειτα από 4 ημέρες η μεγάλη φωτιά με 1 νεκρό που κατέκαψε το πευκοδάσος στην Κασσάνδρα Χαλκιδικής.
Ο Πλούτωνας χάνει τον τίτλο του ως πλανήτης, καθώς η Διεθνής Αστρονομική Ένωση υπερψηφίζει την πρόταση στην οποία οδήγησαν πολυήμερες διαμάχες και διαπραγματεύσεις. Οι αστρονόμοι αποφάσισαν τελικά να περιοριστούν στα σώματα του Ηλιακού Συστήματος και να μην συμπεριλάβουν στον ορισμό τους δεκάδες πλανήτες που έχουν ανακαλυφθεί σε άλλα συστήματα του Γαλαξία. Ο Πλούτωνας -μικρότερος από τη Σελήνη- θα λογίζεται πλέον «πλανήτης νάνος», όπως εξάλλου και ο μεγαλύτερος δορυφόρος του, ο Χάροντας. Στην ίδια ομάδα κατατάσσεται επίσης η Δήμητρα, που είχε ονομαστεί πλανήτης τον 19ο αιώνα αλλά αργότερα πέρασε στο «κλαμπ» των αστεροειδών, καθώς και το 2003 UB313, ένα σώμα μεγαλύτερο από τον Πλούτωνα που ανακαλύφθηκε το 2003.

23 Αυγούστου 2006

22 Αυγούστου 2006
Τραγωδία στην Κασσάνδρα Χαλκιδικής. Ένας Γερμανός τουρίστας πνίγεται, προσπαθώντας να επιβιβαστεί σε φουσκωτό σκάφος, προκειμένου να απομακρυνθεί από τον τόπο της πυρκαγιάς. Στις φλόγες παραδόθηκε το 50% του πρώτου ποδιού της Χαλκιδικής. Κάηκαν σπίτια, εκκενώθηκαν οικισμοί, καθυστέρησαν τα πυροσβεστικά αεροσκάφη. Σε κατάσταση έκτακτης ανάγκης κηρύσσεται η περιοχή
Ο Γκριγκόρι Πέρελμαν, ο Ρώσος μαθηματικός που φέρεται να έλυσε το περίφημο μαθηματικό πρόβλημα που είναι γνωστό ως «Εικασία του Πουανκαρέ», αρνείται να αποδεχθεί το θεωρούμενο ως Νόμπελ των μαθηματικών Μετάλλιο Φιλντς.
Από συντριβή ρωσικού αεροσκάφους TU-154 με 170 επιβαίνοντες με 170 επιβαίνοντες στην Ουκρανία, βρίσκουν το θάνατο όλοι οι επιβαίνοντες. Το αεροσκάφος εκτελούσε δρομολόγιο από τη νότια Ρωσία με προορισμό την Αγία Πετρούπολη.

21 Αυγούστου 2006

Πενήντα οκτώ Αιγύπτιοι σκοτώνονται και 143 τραυματίζονται από τη σύγκρουση δύο αμαξοστοιχιών βόρεια του Καΐρου. Στην Ισπανία γίνεται ένα άλλο σιδηροδρομικό δυστύχημα, με 5 νεκρούς και 37 τραυματίες από εκτροχιασμό τρένου.
Συνεχίζεται ο καύσωνας στην Ελλάδα, με θερμοκρασίες  42 βαθμούς Κελσίου. Καταιγίδες, στον αντίποδα, πλήττουν την Κεντρική Μακεδονία (Πιερία, Κιλκίς, Ημαθία) και σημειώθηκε ένα νέο ρεκόρ όλων των εποχών στην κατανάλωση ρεύματος, καθώς η ζήτηση ενέργειας έφθασε στα 9.961 μεγαβάτ (από 9.665 που ήταν το ρεκόρ του περυσινού Αυγούστου). Χιλιάδες στρέμματα δασικής έκτασης γίνονται στάχτη στη Κασσάνδρα Χαλκιδικής.
Για πρώτη φορά στη σύγχρονη ιστορία μια Συνθήκη γίνεται αποδεκτή από ολόκληρη την υφήλιο. Και οι 194 χώρες του κόσμου υπέγραψαν τη Συνθήκη της Γενεύης για τους όρους διεξαγωγής του πολέμου. Τα τελευταία δύο κράτη, το Ναούρου και το Μαυροβούνιο κατεστάθησαν πλήρη μέλη αυτό το καλοκαίρι. Το Ναούρου αποδέχθηκε τη Συνθήκη στις 27 Ιουνίου και το Μαυροβούνιο στις 2 Αυγούστου 2006.

20 Αυγούστου 2006

19 Αυγούστου 2006

18 Αυγούστου 2006

17 Αυγούστου 2006
Στρατιώτες του Λιβάνου αναπτύσσονται στο νότο, σε εφαρμογή του ψηφίσματος του ΟΗΕ. Ο ισραηλινός στρατός ανακοίνωσε πως βρίσκεται σε εξέλιξη η μεταβίβαση ευθύνης.
Ένας άνθρωπος χάνει τη ζωή του, 13 τραυματίστηκαν και δεκάδες αγνοούνται από την έκρηξη του ηφαιστείου Τουνγκουράουα στον Ισημερινό.

16 Αυγούστου 2006
Στους 600 ανέρχεται ο αριθμός των θυμάτων, από τις πλημμύρες που πλήττουν τη νότια Αιθιοπία μετά τη περισυλλογή 170 ακόμα πτωμάτων από τις αστυνομικές αρχές, ενώ οι αγνοούμενοι ξεπερνούν τους 300.

15 Αυγούστου 2006

14 Αυγούστου 2006
Τέλος του Πολέμου στο Λίβανο. Έπειτα από 34 ημέρες, σιγούν  τα όπλα στο Λίβανο, αλλά ο απολογισμός είναι τραγικός. Μέχρι το τελευταίο λεπτό πριν από την έναρξη ισχύος της εκεχειρίας (στις 8:00 το πρωί της Δευτέρας) συνεχίζονταν οι σφοδρές μάχες, ενώ μετά την εφαρμογή της κατάπαυσης του πυρός αναφέρθηκαν δύο περιστατικά με πυροβολισμό ανταρτών της Χεζμπολάχ από τον ισραηλινό στρατό.

13 Αυγούστου 2006

12 Αυγούστου 2006
Προς τερματισμό βαίνει ο Πόλεμος στο Λίβανο. Ο Λίβανος  και η Χεζμπολάχ αποδέχονται το ψήφισμα του Συμβουλίου Ασφαλείας του ΟΗΕ (1701), με το οποίο ζητάται από τις δύο πλευρές (Ισραήλ και Λίβανο) η άμεση κατάπαυση των εχθροπραξιών. Ο ΓΓ του ΟΗΕ διαβεβαίωσε πως η ειρηνευτική δύναμη των Ηνωμένων Εθνών που θα αναπτυχθεί στο έδαφος του Λιβάνου θα συνεργαστεί με τις δύο πλευρές ώστε να εφαρμοστούν οι πρόνοιες του ψηφίσματος του Συμβουλίου Ασφαλείας. Ο ισραηλινός στρατός θα αρχίσει να αποχωρεί από το νότιο Λίβανο μέσα σε μία ή δύο εβδομάδες.

11 Αυγούστου 2006

10 Αυγούστου 2006
Οι βρετανικές αρχές ανακοινώνουν ότι απέτρεψαν τρομοκρατικό σχέδιο για την ταυτόχρονη ανατίναξη πολλών αεροσκαφών εν πτήσει, με προορισμό τις Ηνωμένες Πολιτείες, χρησιμοποιώντας υγρά εκρηκτικά σε χειραποσκευές, προκαλώντας «ανθρώπινες απώλειες σε αφάνταστη κλίμακα». Συνελήφθησαν 24 άτομα στην περιοχή του Λονδίνου και του Μπέρμιγχαμ, όλα Βρετανοί ασιατικής καταγωγής.

9 Αυγούστου 2006

8 Αυγούστου 2006
Παρουσία δεκάδων αρχηγών κρατών και υπό δρακόντεια μέτρα ασφαλείας πραγματοποιείται η ορκωμοσία του Αλβάρο Ουρίμπε στην προεδρία της Κολομβίας. Είναι η πρώτη φορά στην ιστορία της χώρας που ένας πρόεδρος ορκίζεται για δεύτερη συνεχόμενη θητεία.

7 Αυγούστου 2006

6 Αυγούστου 2006
Την ισχυρότερη επίθεση με ρουκέτες από την αρχή του πολέμου, 26 ημέρες πριν, δέχεται η Χάιφα, τρίτη μεγαλύτερη πόλη του Ισραήλ, με αποτέλεσμα να καταρρεύσει κτίριο και να εκφράζονται φόβοι για πολλούς νεκρούς.

5 Αυγούστου 2006

Αποζημίωση 428.000 ευρώ σε αυτιστικό παιδί στην Κύπρο από την Κυπρ. Κυβέρνηση λόγω βλάβης στην υγεία του από πτήσεις βρετανικών πολεμικών αεροσκαφών.
Οι Ηνωμένες Πολιτείες και η Γαλλία συμφωνούν σε σχέδιο ψηφίσματος του Συμβουλίου Ασφαλείας του ΟΗΕ για την κατάπαυση του πυρός στο Λίβανο και πλέον αυξάνονται οι ελπίδες για τον τερματισμό του πολέμου στην περιοχή.

4 Αυγούστου 2006
Νέο μακελειό από βομβαρδισμό στο νότιο Λίβανο, όπου πληροφορίες μιλούν για 57 ανθρώπους θαμμένους κάτω από τα ερείπια σπιτιών. Ανηλεές σφυροκόπημα της Βηρυτού και της Κοιλάδας Μπεκάα, με θύματα πολίτες. Με 190 ρουκέτες απάντησε η Χεζμπολάχ.
Έρευνα για υπεξαίρεση 10 εκατομμυρίων ευρώ από την Τράπεζα Αττικής. 
Μπαράζ βομβιστικών επιθέσεων με 4 τραυματίες στα Άδανα της Τουρκίας.
Καταδικάσθηκε σε 25 χρόνια κάθειρξη για δωροδοκία και ξέπλυμα χρήματος ο πρώην πρόεδρος Πρωτοδικών Λ. Στάθης .
Ο πρόεδρος της Βενεζουέλας Ούγο Τσάβες κατάγγειλε το Ισραήλ για τις επιθέσεις του κατά του Λιβάνου και των Παλαιστίνιων και συνέκρινε τις ισραηλινές επιθέσεις με αυτές του Χίτλερ .

 3 Αυγούστου 2006

 2 Αυγούστου 2006 

Περί τους 10.000 υπολογίζονται οι νεκροί ή αγνοούμενοι από τις πλημμύρες που έπληξαν τη Βόρειο Κορέα περί τα μέσα Ιουλίου.
Τα επίσημα μέσα ενημέρωσης της Βορείου Κορέας κάνουν λόγο για τις πιο καταστροφικές πλημμύρες που έπληξαν τη χώρα τον τελευταίο αιώνα.

 1 Αυγούστου 2006 
Οι υπουργοί Εξωτερικών της Ευρωπαϊκής Ένωσης ζητούν άμεσο τερματισμό των εχθροπραξιών στο Λίβανο, μετριάζοντας ουσιαστικά το αίτημα για άμεση κατάπαυση πυρός, κάτω από τη μεγάλη πίεση που άσκησαν οι στενοί σύμμαχοι των ΗΠΑ, δηλαδή οι Βρετανοί υποστηριζόμενοι από τους Γερμανούς, τους Τσέχους, τους Πολωνούς και τους Δανούς.

Κατηγορία:2006